ПРОТОКОЛ

№ 26

Днес, 14.10.2015 г., се проведе заседание на Общинска избирателна комисия-Нова Загора при следния дневен ред:

1. Сигнал с вх. № вх. № 49/12.10.2015 г.

На заседанието на комисията присъстваха членове на ОИК-Нова Загора, както следва :

Председател: Сергей Иванович Дериволков

Зам.председател: Марияна Панайотова Михайлова

Секретар Христо Танев Колев

Членове:

Димитър Атанасов Захариев

Велина Павлова Колева

Владимир Христов Михайлов

Християна Йорданова Йорданова

Ралица Веселинова Василева

След като се установи, че е налице необходимият кворум за редовно провеждане на заседание и вземане на решения, комисията пристъпи към разглеждането на точките от дневният ред.

 По т. 1 от дневния ред.

В ОИК-Нова Загора постъпи сигнал с вх. № 49/12.10.2015 г. относно неправомерно залепени агитационни материали на южната и западната фасада на сграда, находяща се в гр. Нова Загора, ул. „Петко Енев“ № 50, с оглед на което е извършена проверка на място от членовете на ОИК-Нова Загора.

В резултат на извършената проверка се установи, че на южната и западната фасада на сграда, находяща се в гр. Нова Загора, ул. „Петко Енев“ № 50 са залепени агитационни материали на ПП „АТАКА“ – плакати, пет на брой, представляващи агитационни материали по смисъла на § 1, т. 17 от ДР на ИК, върху които е отпечатан лика на регистрирани кандидати за общински съветници и за кмет на община от тази политическа партия за участие в местните избори в Община Нова Загора на 25.10.2015 г. и номер на бюлетина № 7.

Със Заповед № РД-12-969 от 17.09.2015г. на Кмета на Община Нова Загора са определени местата за поставяне на агитационни материали в град Нова Загора. Извън тези места, в съответствие с разпоредбата на чл. 183, ал. 3 от ИК, агитационните материали се поставят след изрично разрешение на собственика или управителя на имота. Във връзка с това, от упълномощения представител на ПП „АТАКА“ в Община Нова Загора, са изискани доказателства че собствениците на сградата, на фасадата на която са поставени агитационни материали, изрично са разрешили на ПП „Атака“ или упълномощен представител на тази политическа партия да постави агитационни материали по фасадата на цитираната по-горе сграда. В определения срок в ОИК-Нова Загора не са представени доказателства, че агитационните материали са поставени въз основа на изрично разрешение на собствениците на сграда, находяща се в гр. Нова Загора, ул. „Петко Енев“ № 50, с оглед на което комисията приема, че агитационните материали са поставени в нарушение на разпоредбата на чл. 183, ал. 3 от ИК, и следва да бъдат премахнати.

С оглед на изложеното, и на основание чл. 87, ал. 1, т. 22 във връзка чл. 186, ал. 1 от Изборния кодекс Общинска избирателна комисия Нова Загора

**РЕШИ:**

1. УСТАНОВЯВА нарушение на чл. 183, ал. 3 от ИК от страна на Политическа партия „АТАКА“.

2. ПОСТАНОВЯВА премахване на агитационни материали на Политическа партия „АТАКА“, разположени на южната и западната фасада на сграда, находяща се в гр. Нова Загора, ул. „Петко Енев“ № 50.

3. ВЪЗЛАГА на кмета на община Нова Загора да предприеме действия по премахване на агитационните материали съобразно изискванията на чл. 186, ал. 1 от ИК.

ГЛАСУВАЛИ: 8 - Сергей Иванович Дериволков, Марияна Панайотова Михайлова, Христо Танев Колев, Димитър Атанасов Захариев, Велина Павлова Колева, Владимир Христов Михайлов, Християна Йорданова Йорданова, Ралица Веселинова Василева, „ЗА” и 0 „ПРОТИВ”.

 Решението на комисията да се обяви на определеното от ОИК – Нова Загора място за обявяване на решения.